Utorok 25. októbra 2011

Pneumatiky motorových vozidiel a ich prípojných vozidiel ***I

P7_TA(2011)0448

Legislatívne uznesenie Európskeho parlamentu z 25. októbra 2011 o návrhu smernice Európskeho parlamentu a Rady o pneumatikách motorových vozidiel a ich prípojných vozidiel a ich montáži (kodifikované znenie) (KOM(2011)0120 – C7-0071/2011 – 2011/0053(COD))

2013/C 131 E/19

(Riadny legislatívny postup – kodifikácia)

Európsky parlament,

(1) Ú. v. EÚ C 248, 25.8.2011, s. 153.

(2) Ú. v. ES C 102, 4.4.1996, s. 2.

Utorok 25. októbra 2011

P7_TC1-COD(2011)0053

Pozícia Európskeho parlamentu prijatá v prvom čítaní 25. októbra 2011 na účely prijatia smernice Európskeho parlamentu a Rady 2011/…/EÚ o pneumatikách motorových vozidiel a ich prípojných vozidiel a ich montáži (kodifikované znenie)

(Text s významom pre EHP)

EURÓPSKY PARLAMENT A RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 114,

so zreteľom na návrh Európskej komisie,

po postúpení návrhu legislatívneho aktu národným parlamentom,

so zreteľom na stanovisko Európskeho hospodárskeho a sociálneho výboru (1),

konajúc v súlade s riadnym legislatívnym postupom (2),

keďže:

(1) Smernica Rady 92/23/EHS z 31. marca 1992 o pneumatikách motorových vozidiel a ich prípojných vozidiel a ich montáži (3) bola opakovane (4) podstatným spôsobom zmenená a doplnená. V záujme jasnosti a prehľadnosti by sa mala táto smernica kodifikovať.

(2) Smernica 92/23/EHS je jednou zo samostatných smerníc systému ES typového schvaľovania stanoveného smernicou Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (5) a stanovujú technické predpisy, ktoré musia motorové vozidlá a ich prípojné vozidlá spĺňať a týkajú sa medzi iným pneumatík Tieto technické požiadavky súvisia s aproximáciou právnych predpisov členských štátov, aby sa umožnilo uplatňovanie procesu ES typového schvaľovania, ktoré bolo stanovené smernicou Európskeho parlamentu a Rady 2007/46/ES, na každý typ motorového vozidla a prípojného vozidla. Následne sa ustanovenia stanovené smernicou 2007/46/ES o motorových vozidlách a ich prípojných vozidlách, systémoch, komponentoch a samostatných technických jednotiek určených pre tieto vozidlá uplatňujú na túto smernicu.

(3) Predpisy pre pneumatiky by mali stanoviť spoločné požiadavky týkajúce sa nielen ich charakteristík, ale tiež požiadaviek na vybavenie vozidiel a ich prípojných vozidiel pneumatikami.

(4) Je žiaduce vziať do úvahy technické požiadavky prijaté Hospodárskou komisiou OSN pre Európu v jej nariadení č. 30 („Jednotné ustanovenia pre homologizáciu pneumatík motorových vozidiel a ich prípojných vozidiel“) v znení neskorších predpisov (6), v jej nariadení č. 54 („Jednotné ustanovenia pre homologizáciu pneumatík úžitkových vozidiel a ich prípojných vozidiel“) (7), v jej predpise č. 64 („Jednotné ustanovenie pre homologizáciu vozidiel, vybavených náhradnými kolesami/pneumatikami pre dočasné použitie“) v znení neskorších predpisov (8) a v jej nariadení č. 117 (o jednotných ustanoveniach o typovom schvaľovaní pneumatík vzhľadom na emisie hluku valenia a adhéziu na mokrých povrchoch) v znení neskorších predpisov (9) pripojených k dohode Európskej hospodárskej komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenia a časti, ktoré sa môžu namontovať a/alebo použiť na kolesových vozidlách, a podmienok pre vzájomné uznávanie udelených schválení na základe týchto predpisov („Revidovaná dohoda z roku 1958“) (10).

(5) Táto smernica by sa nemala dotýkať povinností členských štátov týkajúcich sa lehôt na transpozíciu do vnútroštátneho práva a uplatňovanie tých smerníc, ktoré sú uvedené v prílohe VII, časti B,

PRIJALI TÚTO SMERNICU:

Článok 1

Na účely tejto smernice sa uplatňujú tieto definície:

a) „pneumatika“ znamená akúkoľvek novú pneumatiku, vrátane zimnej pneumatiky s otvormi pre hroty, určenú ako pôvodné alebo ako náhradné vybavenie vozidiel, pre ktoré platí smernica Rady 2007/46/ES. Táto definícia sa nevzťahuje na zimné pneumatiky s hrotmi;

b) „vozidlo“ znamená akékoľvek vozidlo, pre ktoré platí smernica 2007/46/ES;

c) „výrobca“ znamená držiteľa obchodného názvu alebo značky vozidiel alebo pneumatík.

Článok 2

1. Požiadavky stanovené v prílohe V platia pre pneumatiky určené na montáž na vozidlá prvýkrát použité 1. októbra 1980 alebo po tomto dátume.

2. Požiadavky stanovené v prílohe V neplatia pre:

a) pneumatiky s rýchlostnou kategóriou menšou než 80 km/h;

b) pneumatiky, ktorých menovitý priemer ráfika nepresahuje 254 mm (alebo kód 10) alebo je rovný alebo väčší než 635 mm (kód 25);

c) náhradné pneumatiky na dočasné použitie typu T definované v bode 2.3.6 prílohy II;

d) pneumatiky určené na montáž len na vozidlá registrované prvýkrát pred 1. októbrom 1980.

Článok 3

1. Členské štáty udeľujú ES typové schválenie podľa podmienok stanovených v prílohe I pre všetky typy pneumatík, ktoré spĺňajú požiadavky prílohy II a prideľujú im schvaľovacie číslo podľa prílohy I.

2. Členské štáty udeľujú ES typové schválenie podľa podmienok stanovených v prílohe I pre všetky typy pneumatiky, ktoré spĺňajú požiadavky prílohy V a prideľujú im schvaľovacie číslo podľa prílohy I.

3. Členské štáty udeľujú ES typové schválenie podľa podmienok stanovených v prílohe III všetkým vozidlám z hľadiska ich pneumatík, ak tieto pneumatiky (prípadne vrátane náhradných pneumatík) spĺňajú požiadavky prílohy II a požiadavky týkajúce sa vozidiel stanovené v prílohe IV, a prideľujú každému takému vozidlu schvaľovacie číslo podľa prílohy III.

Článok 4

Schvaľovací orgán členského štátu, do jedného mesiaca od vydania alebo odmietnutia ES typového schválenia komponentu (pneumatiky) alebo vozidla zašle kópiu príslušného osvedčenia, ktorého vzory sú uvedené v doplnkoch k prílohe I a k prílohe III, ostatným členským štátom, a ak si to vyžadujú, zašle protokol o teste akéhokoľvek typového schválenia pneumatiky.

Článok 5

Žiadny členský štát nesmie zakázať alebo obmedziť uviesť na trh pneumatiky, ktoré majú ES typovú značku schválenia.

Článok 6

Žiadny členský štát nesmie odmietnuť udelenie ES typového schválenia alebo vnútroštátneho typového schválenia vozidlu z dôvodov týkajúcich sa jeho pneumatík, ak sú takéto pneumatiky označené značkou ES typového schválenia a sú namontované v súlade s požiadavkami stanovenými v prílohe IV.

Článok 7

Žiadny členský štát nesmie zakázať použitie vozidla z dôvodov týkajúcich sa jeho pneumatík, ak sú uvedené pneumatiky označené značkou ES typového schválenia a sú namontované v súlade s požiadavkami stanovenými v prílohe IV.

Článok 8

1. Ak na základe opodstatnených dôvodov členský štát usúdi, že typ pneumatiky alebo typ vozidla sú nebezpečné, hoci spĺňajú požiadavky tejto smernice, môže na svojom území dočasne zakázať obchodovanie s týmto výrobkom alebo ho podriadiť zvláštnym podmienkam. Ihneď o tom informuje ostatné členské štáty a Komisiu a uvedie dôvody pre svoje rozhodnutie.

2. Komisia sa má v priebehu šiestich týždňov poradiť s príslušnými členskými štátmi a potom ich bez zbytočného odkladu oboznámiť so svojím stanoviskom a vykonať primerané opatrenia.

3. Ak Komisia usúdi, že technické prispôsobenia tejto smernice sú nevyhnutné, majú byť takéto úpravy prijaté v súlade s postupom stanoveným v článku 11. V tomto prípade členský štát, ktorý prijal bezpečnostné opatrenia, ich môže zachovať do doby, než úpravy nadobudnú platnosť.

Článok 9

1. Členský štát, ktorý udelil ES typové schválenie komponentu (pneumatiky) alebo vozidla, vykoná opatrenia požadované k overeniu zhody vyrábaných modelov so schváleným typom, pokiaľ je to nevyhnutné a ak je to potrebné, v spolupráci so schvaľovacími orgánmi v ostatných členských štátoch. Pre tieto účely môže uvedený členský štát kedykoľvek kontrolovať zhodu pneumatiky alebo vozidla s požiadavkami tejto smernice. Takéto overenie sa má obmedziť na náhodné kontroly.

2. Ak členský štát uvedený v odseku 1 zistí, že niekoľko pneumatík alebo vozidiel s rovnakou schvaľovacou značkou nezodpovedá schválenému typu, vykoná nevyhnutné opatrenia k zabezpečeniu zhody vyrábaných modelov. Keď sa zistí závažná odchýlka, uvedené opatrenia sa môžu rozšíriť na odobratie ES typového schválenia. Orgány príjmu tie isté opatrenia, ak sú informované schvaľovacími orgánmi iných členských štátov o takejto nezhode.

3. Schvaľovacie orgány členských štátov sa musia v priebehu jedného mesiaca vzájomne informovať prostredníctvom príslušného formulára uvedeného v doplnku prílohy I a prílohy III o každom odobraní ES typového schválenia a o dôvodoch takéhoto opatrenia.

Článok 10

Akékoľvek rozhodnutie podľa ustanovení prijatých pri implementácii tejto smernice týkajúce sa odmietnutia či odobrania ES typového schválenia pneumatiky alebo vozidla vzhľadom k montáži jeho pneumatík, znamenajúce zákaz ich uvedenia na trh alebo používania, má obsahovať podrobné dôvody, na ktorých je založené. Každé takéto rozhodnutie má byť oznámené príslušnej strane, ktorá má byť súčasne informovaná o jej použiteľných opravných opatreniach podľa zákonov, platných v členských štátoch a o lehotách, prípustných pre vykonanie takýchto opravných opatrení.

Článok 11

Akékoľvek úpravy, nevyhnutné k prispôsobeniu požiadaviek príloh I až VI technickému pokroku, sa príjmu v súlade s postupom uvedeným v článku 40 ods. 2 smernice 2007/46/ES.

Článok 12

1. Členské štáty nesmú:

a) odmietnuť udeliť ES typové schválenie alebo národné typové schválenie typu vozidla alebo typu pneumatiky, alebo

b) odmietnuť registráciu alebo zakázať predaj alebo uvedenie do prevádzky vozidiel a predaj alebo uvedenie do prevádzky pneumatík,

z dôvodov týkajúcich sa pneumatík a ich montáže na nové vozidlá, ak uvedené vozidlá alebo pneumatiky spĺňajú požiadavky stanovené v tejto smernici.

2. Členské štáty nesmú udeľovať ES typové schválenie a musia odmietnuť udeliť národné typové schválenie pre tie typy pneumatík, ktoré patria do pôsobnosti tejto smernice a ktoré nespĺňajú požiadavky tejto smernice.

3. Členské štáty nesmú udeľovať ES typové schválenie a musia odmietnuť udeliť národné typové schválenie pre typ vozidla z hľadiska jeho pneumatík alebo ich montáže, ak nie sú splnené požiadavky tejto smernice.

4. Členské štáty:

a) považujú osvedčenia o zhode vydané novým vozidlám v súlade s ustanoveniami smernice 2007/46/ES za neplatné na účely článku 26 ods. 1 uvedenej, smernice ak nie sú splnené požiadavky tejto smernice; a

b) odmietajú registráciu alebo zakazujú predaj alebo uvedenie do prevádzky nových vozidiel, ktoré nespĺňajú požiadavky tejto smernice.

5. Ustanovenia tejto smernice platia na účely článku 28 smernice 2007/46/ES pre všetky typy pneumatík, ktoré patria do pôsobnosti tejto smernice, s výnimkou pneumatík triedy C1e, pre ktoré platia od 1. októbra 2011.

Článok 13

Členské štáty oznámia Komisii znenie základných znenia hlavných ustanovení vnútroštátneho práva, ktoré prijali v oblasti pôsobnosti tejto smernice.

Článok 14

Smernica 92/23/EHS, zmenená a doplnená smernicami uvedenými v prílohe VII časti A, sa zrušuje bez vplyvu na povinnosti členských štátov týkajúce sa lehôt na transpozíciu a uplatňovanie tých smerníc do vnútroštátneho práva, ktoré sú uvedené v prílohe VIII časti B.

Odkazy na zrušenú smernicu sa považujú za odkazy na túto smernicu a znejú v súlade s tabuľkou zhody uvedenou v prílohe VIII.

Článok 15

Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

Článok 16

Táto smernica je určená členským štátom.

V Za Európsky parlament Predseda Za Radu predseda

(1) Ú. v. EÚ C 248, 25.8.2011, s. 153.

(2) Pozícia Európskeho parlamentu z 25. októbra 2011.

(3) Ú. v. ES L 129, 14.5.1992, s. 95.

(4) Pozri prílohu VII časť A.

(5) Ú. v. EÚ L 263, 9.10.2007, s. 1.

(6) Dokument Európskej hospodárskej komisie E/ECE/324 (E3/ECE/TRANS/505) REV 1 – ADD 29 1.4.1975 a jeho úpravy 01, 02 a doplnky.

(7) Dokument Európskej hospodárskej komisie E/ECE/324 (E/ECE/TRANS/505) REV 1 – ADD 53 a doplnky.

(8) Dokument Európskej hospodárskej komisie E/ECE/324 (E/ECE/TRANS/505) REV 1 – ADD 63 a doplnky.

(9) Dokument Európskej hospodárskej komisie E/ECE/324 (E/ECE/TRANS/505) REV 2 – ADD 116 a doplnky.

(10) Zverejnená ako príloha I k rozhodnutiu Rady 97/836/ES (Ú. v. ES L 346, 17.12.1997, s. 78).